# Michael Phelps

| Michael Phelps |
| --- |
| Majkl Felps |

**Majkl Fred Felps** (engleski: *Michael Fred Phelps*, Baltimor, Merilend, 30. jun 1985) je američki plivač, osvajač velikog broja medalja i vlasnik nekoliko svetskih rekorda u plivanju. Sa 28 osvojenih medalja je sportista sa najviše olimpijskih odličja, drži i rekord sa osvojenih 23 zlatnih medalja, a na Olimpijskim igrama 2008. u Pekingu je osvojivši osam zlatnih medalja oborio rekord Marka Spica po broju osvojenih zlata na jednim igrama.

Felpsovi međunarodni uspesi, uz brojne svetske rekorde, doneli su mu nagrade za najboljeg plivača na svetu 2003, 2004, 2006, 2007, 2008 i 2009. godine, kao i najboljeg američkog plivača 2001, 2002, 2003, 2004, 2006, 2007, 2008 i 2009. godine. Uspeh na Olimpijskim igrama 2008. godine doneo mu je i titulu „Sportiste godine“ od strane američkog sportskog magazina Sports Ilustreitid (Sports Illustrated). Felps je do sada u svojoj karijeri osvojio 71 medalje: 57 zlatnih, 11 srebrnih i 3 bronzane. U ovaj broj su uračunate medalje na svim takmičenjima na kojima je učestvovao: Olimpijske igre, svetska prvenstva i pan-pacifička prvenstva.

## Karijera

Felps je rođen i odrastao u Baltimoru, gde je maturirao u srednjoj školi Touson 2003. Sa plivanjem je počeo u sedmoj godini. Od 2004. do 2008. je studirao marketing i menadžment u sportu i trenirao na Univerzitetu Mičigena u En Arboru. U maju 2008. je izjavio da namerava da se vrati u Baltimor sa Bobom Baumanom.

Felps se kao 15-godišnjak prvi put predstavio svetu na Olimpijskim igrama u Sidneju 2000. godine kao najmlađi američki plivač u poslednjih 68 godina. Iako tada nije osvojio medalju, to prvo veliko takmičenje mu je poslužilo kao veliko iskustvo, jer je samo 5 meseci posle Felps postavio svoj prvi svetski rekord – na 200 m delfin. Imao je tada 15 godina i 9 meseci i postao je tako najmlađi plivač (muški), svetski rekorder. Posle je sve krenulo kao na traci.

2001., na Svetskom prvenstvu u plivanju, u japanskoj Fukuoki obara svoj vlastiti svetski rekord na 200 m delfin (1:54.58). 2002, na plivačkom mitingu u Fort Loderdejlu, na Floridi Felps obara svetski rekord na 400 m mešovito, te postavlja najbolja američka vremena na 100 m delfin i 200 m mešovito.

2003. godine obara ponovo vlastiti svetski rekord na 400 m mešovito (4:09.09), a u junu iste godine ruši svetski rekord na 200 m mešovito (1:56.04).

Dana 7. 7. 2004, u sklopu američkih plivačkih trialsa (kvalifikacije za OI i svetska prvenstva) Felps opet obara vlastiti svetski rekord na 400 m mešovito (4:08.41).
Dobitnik je, za Amerikance prestižne, Salivenove nagrade za 2003. godinu.

### Olimpijske igre u Ateni 2004. godine

Zbog Felpsove dominacije u predolimpijskom razdoblju počeli su ga uspoređivati s njegovim slavnim sunarodnjakom Markom Špicom koji se na Olimpijskim igrama u Minhenu 1972. okitio sa 7 zlatnih medalja, postavivši pritom i 7 svetskih rekorda. Felps je imao priliku dostići pa i prestići Špicov podvig, jer je za Igre u Atini izborio nastup u sledećim disciplinama: 200 m slobodno, 100 m delfin, 200 m delfin, 100 m leđno, 200 m leđno, 200 m mešovito, 400 m mešovito, te u dve štafete, a moguće i tri, zavisno od plasmana na 100 m delfin.

14. 8. 2004. Felps osvaja svoje prvo olimpijsko zlato, na 400 m mešovito, uz novi svetski rekord (4:08.26). A 20. 8., u finalu trke na 100 m delfin pobeđuje svog sunarodnika, inače favorita, i svetskog rekordera, Ijana Krokera i time stiče pravo nastupa i u trećoj štafeti, 4 × 100 m mešovito. Felps je međutim bio već umoran od silnih trka, te je, odradivši polufinale, prepustio mesto u štafeti 4 × 100 m mešovito drugoplasiranom Krokeru, koji je tako pobedom (i svetskim rekordom) američke štafete u finalu, također zaradio olimpijsko zlato, a isto je pripalo i Felpsu, kao plivaču te štafete u polufinalu.

Međutim, pre toga, američka štefeta 4 × 100 slobodno zauzela je “tek” treće mesto, a i sam Felps se morao zadovoljiti bronzom na 200 m slobodno. Tako je on od nadmašivanja Šicova pdodviga morao ovaj put odustati. Ali, svejedno, njegov je uspeh na atnskim Igrama ogroman: osvojio je 8 medalja – 6 zlatnih i 2 bronzane, izjednačivši, brojem medalja, a sjajem nadmašivši, podvig sovjetskog gimnastičara Aleksandra Ditjatina sa Olimpijskih igara u Moskvi, 1980. (Ditjatin – 3 zlatne, 4 srebrne i 1 bronzana medalja).

### Rezultati na Olimpijskim igrama u Ateni 2004.

| Disciplina | Rezultat | Vreme
 |
| --- | --- | --- |
| 400 m mešovito
 | Zlatna medalja, Svetski rekord | 4:08.26
 |
| 100 m delfin
 | Zlatna medalja, Olimpijski rekord | 51.25
 |
| 200 m slobodno
 | Bronzana medalja, Američki rekord | 1:45.32
 |
| 200 m delfin
 | Zlatna medalja, Olimpijski rekord | 1:54.04
 |
| 200 m mešovito
 | Zlatna medalja, Olimpijski rekord | 1:57.14
 |
| 4 x 100 m slobodno
 | Bronzana medalja | 3:14.62
 |
| 4 x 200 m slobodno
 | Zlatn medalja, Američki rekord | 7:07.33
 |
| 4 x 100 m mešovito
 | Zlatna medalja, Svetski rekord | 3:30.68
 |

### Olimpijske igre u Pekingu 2008. godine

Rajan Lohti, Majkl Felps i Laslo Čeh, osvajači medalja u disciplini 400 m slobodnim stilom.
Kvalifikujući se na američkim plivačkim *trialsima*, u osam disciplina (100 i 200 m delfin, 200 i 400 m mešovito, 200 m slobodno, te u sve tri štafete), Felps je stigao u Peking opet s namerom da napravi podvig i bude bolji od legendarnog Spica, da osvoji 8 zlatnih olimpijskih medalja.

Pobedom na trci na 400 m mešovito 10. 8., i oborenim svetskim rekordom (4:03,84), on počinje u ostvarivanju tog svog nauma.

Idućeg dana, 11. 8., on, u sastavu američke štafete 4 x 100 m slobodno, osvaja svoje drugo olimpijsko zlato u Pekingu, svije osmu ukupno do sada i to ponovo sa svetskim rekordom (3:08,24), i kao prva izmena štafete postavlja svoj lični rekord na 100 m slobodno, a to je ujedno (tada) i treće vreme u istoriji te discipline (47,51), dotakavši ivicu bazena kao drugi, iza Australijanca Imona Salivena, koji u toj prvoj izmeni postavlja novi svetski rekord na 100 m slobodno (47,24). Felps za ovo zlato može zahvaliti poslednjem članu svoje štafete, Džejsonu Lezaku, koji je sustigao i prestigao poslednjeg člana francuske štafete, dotadašnjeg svetskog rekordera na 100 m slobodno (47,50), Alena Bernara. Da bi u tome uspeo, Lezak je morao otplivati najbržih 100 m u istoriji plivanja (46,06), što se ne računa kao svetski rekord, jer je postignuto letećim startom.

Osvajajući 12. 8. svoje treće zlato na ovim Igrama, suvereno, s velikom prednošću, pobeđuje na 200 m slobodno popravivši svoj svetski rekord za 90 stotinki (1:42,96). Osvajanjem ove zlatne medalje, ukupno devete, Majkl Felps se na listi najuspešnijih olimpijaca u istoriji, po broju osvojenih zlata izjednačio s najvećim velikanima sporta i olimpizma: Larisom Latinjinom, Pavom Nurmijem, Markom Špicom i Karlom Luisom.

Dana 13. 8. osvaja najpre zlatnu medalju na 200 m delfin, ponovo sa svetskim rekordom (1:52,03), i to mu je četvrta na ovim Igrama, ukupno deseta zlatna olimpijska medalja u karijeri, čime izbija sam na prvo mesto najuspešnijih olimpijaca u istoriji Olimpijskih igara savremenog doba. Istoga dana, nešto kasnije, kao prvi plivač američke štafete 4 x 200 m slobodno, osvaja još jednu zlatnu medalju, i opet sa svetskim rekordom (6:58,56), kao prva štafeta u istoriji plivanja ispod 7 minuta.

Posle jednog dana u kom je plivao samo u kvalifikacionim trkama, Felps je 15. avgusta osvojio šesto zlato u Pekingu pobedom u trci 200 m mešovito sa novim svetskim rekordom od 1:54,23, više do dve sekunde pre Mađara Lasla Čeha.

Dana 16. avgusta Felps je osvojio svoju sedmu medalju u trci na 100 m delfin, izjednačivši rekord Marka Spica. Felps je celu trku bio u zaostatku, ali je pobedio ispred Milorada Čavića za jednu stotinku.

### Rezultati na Olimpijskim igrama u Pekingu 2008.

Majkl Felps i Predsednik SAD Džordž V. Buš posle prve osvojene zlatne olimpijske medalje u trci 400 m mešovito.

| datum (u Pekingu) | Disciplina | Rezultat | Vreme
 |
| --- | --- | --- | --- |
| 10. 8. | 400 m mešovito
 | zlatna medalja, svetski rekord | 4:03,84
 |
| 11. 8. | 4 x 100 m slobodno
 | zlatna medalja, svetski rekord | 3:08,24
 |
| 12. 8. | 200 m slobodno
 | zlatna medalja, svetski rekord | 1:42,96
 |
| 13. 8. | 200 m delfin
 | zlatna medalja, svetski rekord | 1:52,03
 |
| 13. 8. | 4 x 200 m slobodno
 | zlatna medalja, svetski rekord | 6:58,56
 |
| 15. 8. | 200 m mešovito
 | zlatna medalja, svetski rekord | 1:54,23
 |
| 16. 8. | 100 m delfin
 | zlatna medalja, olimpijski rekord | 0:50,58}}
 |
| 17. 8. | 4 x 100 m mešovito
 | zlatna medalja, svetski rekord | 3:29,34
 |

## Osvojene medalje

* 2001. – SP, 1 zlatna medalja (200 m delfin)
* 2003. – SP, 3 zlatne medalje (200 m delfin, 200 m i 400 m mešovito), 2 srebrne medalje (100 m delfin i štafeta 4 × 200 m slobodno)
* 2004. – OI, 6 zlatnih medalja (100 m i 200 m delfin, 200 m i 400 m mešovito; štafete 4 × 200 m slobodno i 4 × 100 m mešovito), 2 bronzane medalje (200 m slobodno i štafeta 4 × 100 m slobodno)
* 2005. – SP, 5 zlatnih medalja (200 m slobodno, 200 m mešovito; štafete 4 × 100 m slobodno, 4 × 200 m slobodno i 4 × 100 m mešovito), 1 srebrna medalja (100 m delfin)
* 2007. – SP, 7 zlatnih medalja (200 m slobodno, 100 m delfin, 200 m delfin, 200 m mešovito, 400 m mešovito; štafete 4 x 100 m slobodno i 4 x 200 m slobodno)
* 2008. - OI, 7 zlatnih medalja (200 m slobodno, 200 m delfin, 200 m mešovito, 400 m mešovito i štafete 4 x 100 m slobodno, 4 x 200 m slobodno i 100 m delfin)

### Svetski rekordi

(stanje 15. avgust 2008)
Felps je karijeri postigao 31 svetski rekord od kojih 26 pojedinačnih i 5 u takmičenju štafeta. Do danas rekorder u obaranju svetskih rekorda u plivanju je Mark Špic sa 33 rekorda, 26 pojedinačnih i 7 u takmičenju štafeta.

| Br.
 | disciplina
 | Takmičenje
 | Vreme
 | Mesto
 | Datum
 |
| --- | --- | --- | --- | --- | --- |
| 1
 | 200 m
 | delfin
 | 1:54.92
 | Ostin, Teksas, SAD
 | 30. 3., 2000.
 |
| 2
 | 200 m
 | delfin (2)
 | 1:54.58
 | Fukuoka, Japan
 | 24. 7. 2001
 |
| 3
 | 400 m
 | mešovito
 | 4:11.09
 | Fort Loderdejl, Florida, SAD
 | 15. 8. 2002
 |
| 4
 | 4x100 m
 | mešovito \* 1
 | 3:33.48
 | Jokohama, Japan
 | 29. 8. 2002
 |
| 5
 | 400 m
 | mešoviti (2)
 | 4:10.73
 | Indijanapolis, Indijana, SAD
 | 6. 4. 2003
 |
| 6
 | 200 m
 | mešovito
 | 1:57.94
 | Santa Klara, Kalifornija, SAD
 | 29. 6. 2003
 |
| 7
 | 200 m
 | delfin (3)
 | 1:53.93
 | Barselona, Španija
 | 22. 7. 2003
 |
| 8
 | 200 m
 | mešovito (2)
 | 1:57.52
 | Barselona, Španija
 | 24. 7. 2003
 |
| 9
 | 100 m
 | delfin
 | 51.47
 | Barselona, Španija
 | 25. 7. 2003
 |
| 10
 | 200 m
 | mešovito (3)
 | 1:56.04
 | Barselona, Španija
 | 25. 7. 2003
 |
| 11
 | 400 m
 | mešovito (3)
 | 4:09.09
 | Barselona, Španija
 | 27. 7. 2003
 |
| 12
 | 200 m
 | mešovito (4)
 | 1:55.94
 | Koledž park, Merilend, SAD
 | 9. 8. 2003
 |
| 13
 | 400 m
 | mešovito (4)
 | 4:08.41
 | Long Bič, Kalifornija, SAD
 | 7. 7. 2004
 |
| 14
 | 400 m
 | mešovito (5)
 | 4:08.26
 | Atina. Grčka
 | 14. 8. 2004
 |
| 15
 | 200 m
 | delfin (4)
 | 1:53.80
 | Viktorija, Britanska Kolumbija, Kanada
 | 17. 8. 2006
 |
| 16
 | 4x100 m
 | slobodno \* 2
 | 3:12.46
 | Viktorija, Britanska Kolumbija, Kanada
 | 19. 8. 2006
 |
| 17
 | 200 m
 | mešovito (5)
 | 1:55.84
 | Viktorija, Britanska Kolumbija, Kanada
 | 20. 8. 2006
 |
| 18
 | 200 m
 | delfin (5)
 | 1:53.71
 | Kolumbija, Misuri, SAD
 | 17. 2. 2007.
 |
| 19
 | 200 m
 | slobodno
 | 1:43.86
 | Melburn, Viktorija, Australija
 | 27. 3. 2007
 |
| 20
 | 200 m
 | delfin (6)
 | 1:52.09
 | Melburn, Viktorija, Australija
 | 28. 3. 2007
 |
| 21
 | 200 m
 | mešovito (6)
 | 1:54.98
 | Melburn, Viktorija, Australija
 | 29. 3. 2007
 |
| 22
 | 4x200 m
 | slobodno \* 3
 | 7:03.24
 | Melburn, Viktorija, Australija
 | 30. 3. 2007
 |
| 23
 | 400 m
 | mešovito (6)
 | 4:06.22
 | Melburn, Viktorija, Australija
 | 1. 4. 2007
 |
| 24
 | 400 m
 | mešovito (7)
 | 4:05.25
 | Omaha, Nebraska, SAD
 | 29. 6. 2008
 |
| 25
 | 200 m
 | mešovito (7)
 | 1:54.80
 | Omaha, Nebraska, SAD
 | 4. 7. 2008
 |
| 26
 | 400 m
 | mešovito (8)
 | 4:03.84
 | Peking, Kina
 | 10. 8., 2008
 |
| 27
 | 4x100 m
 | slobodno (2) \* 4
 | 3:08.24
 | Peking, Kina
 | 11. 8., 2008
 |
| 28
 | 200 m
 | slobodno (2)
 | 1:42.96
 | Peking, Kina
 | 12. 8., 2008
 |
| 29
 | 200 m
 | delfin (7)
 | 1:52.03
 | Peking, Kina
 | 13. 8., 2008
 |
| 30
 | 4x200 m
 | slobodno (2) \* 5
 | 6:58.56
 | Peking, Kina
 | 13. 8., 2008
 |
| 31
 | 200 m
 | mešovito (8)
 | 1:54.23
 | Peking, Kina
 | 15. 8., 2008
 |

32
100m
delfin
49.82
Rim,Italija

\* 1 Aron Pirsol, Brendan Hansen, i Džejson Lezak
\* 2 Nil Vslker, Kalen Džouns, i Džejson Lezak
\* 3 Rajan Lohte, Klit Keler, i Piter Vanderkej
\* 4 Geret Veber Gejt, Kalen Džouns, i Džejson Lezak
\* 5 Rajan Lohte, Riki Bernes, i Piter Vanderkej
## Lični rekordi

* 100 m slobodno: 49.00 (2005)
* 200 m slobodno: 1:42.96 (2008., svetski rekord)
* 400 m slobodno: 3:47.79 (2005.)
* 100 m delfin: 50.58 (2007.)
* 200 m delfin: 1:52.03 (2008., svetski rekord)
* 200 m mešovito: 1:54.23 (2008., svetski rekord)
* 400 m mešovito: 4:03.84 (2008., svetski rekord)

## Reference

## Vanjske veze

* Profil bei swimpassion.net Arhivirano 2008-08-21 na Wayback Machine-u (engl.)
* Profil bei swimrankings.net
* Offizielle Website von Michael Phelps Arhivirano 2008-07-30 na Wayback Machine-u (engl.)